
Rumstationen på himlen 


Den Internationale Rumstation ISS kan i de følgende døgn ses på 
himlen fra Danmark 

Af Ole Henningsen 

Rumstationen ISS i kredsløb 
om Jorden 

Den Internationale Rumstation ses som et klart lysende objekt - oftest med en 
lysstyrke som de klareste planeter - komme til syne i vestlig retning, glide hen 
over sydhimlen og forsvinde i østlig retning. 

Jo tættere på solopgang eller solnedgang, jo længere tid ses den på himlen. 
Tidligere om morgenen eller senere på aftenen vil den befinde sig i Jordens 
skygge. 

Når rumstationen forsvinder på himlen (slukkes), skyldes det på samme måde, 
at den i sin bane om Jorden glider ind i Jordens skygge. 

ISS er ikke „selvlysende", men kan ses på himlen i kraft af, at de forskellige 
moduler og solpaneler, som rumstationen er opbygget af, genspejler solens 
lys. 

Rumstationen kan derfor kun ses i perioder lige før og efter solens op- og 
nedgang. 














Rumstationen ISS i kredsløb om Jorden 


De anførte tidspunkter, DNT, 
tager udgangspunkt i 
Københavns geografiske 
position. 

Tiderne og positionen på 
himlen vil variere lidt 
afhængig af, hvor man 
befinder sig i landet. 

Da beregningerne ikke 
nødvendigvis er helt 
nøjagtige, kan det tilrådes at 
gå ud og kigge i god tid. 

Om bord på rumstationen 
befinder sig en russisk 
kosmonaut, commander Yury 
Onufrienko, og to 
amerikanske astronauter, 
flight engineers Carl Walz og 
Dan Bursch, der netop med 
et russisk transportrumskib 
har fået nye forsyninger, der 
kan holde endnu i fire 
måneder. 

Efter katastrofen med 
rumfærgen Columbia er det 
endnu uvist, hvornår denne 
besætning kan udskiftes. 
Dette skulle efter planen 
have fundet sted i starten af 
marts måned. 





Stop for 
rumturister 

Først var det amerikaneren Dennis Tito, der gjorde 
det. Derefter kom sydafrikaneren Mark Shuttleworth. 

Begge købte de sig til en tur som turister til den 
internationale rumstation formedelst en billetpris på 
omkring 160 millioner danske kr. 

Før han blev sendt op til rumstationen, trænede 
sydafrikaneren Mark Shuttleworth i at begå sig i vægtløshed om bord på et 
russisk fly, der fløj gigantiske rutsjebaneture, som gjorde alt om bord vægtløst 
i op til et halvt minut. 

Alt optaget 

Nu ser det ud til, at der går en rum tid, før andre kan træde i de to turist¬ 
pionerers fodspor. Forliset af den amerikanske rumfærge, Columbia, har 
nemlig sat en foreløbig stopper for opsendelsen af betalende turister med de 
russiske Soyuz-fartøjer. 

Ifølge chefen for det russiske rumfartsagentur er der ikke længere plads til at 
have en betalende civil, passager med i Soyuz-fartøjerne, fordi alle tre sæder i 
fartøjet nu skal bruges til at fragte besætninger frem og tilbage til 
rumstationen. 

Læs mere på adressen: http://www.rummet.dk/object.php?obj=4e82774 



SUFOI's Historie 1975 - 

2000 

Den gennemillustrerede beretning om SUFOIs aktiviteter gennem 
mere end 25 år. Det arbejde, der for alvor bragte ufoer på 
avisernes forsider som et fænomen, der skulle tages alvorligt. 
Det er 240 siders ufo-historie, foreningshistorie og 
personhistorie. 

Bogen er redigeret af Per Andersen, der selv har været aktiv i 
SUFOI siden 1976, herunder 12 år i den daglige ledelse. 

Bogen gennemgår i 7 omfattende kapitler ufo-sagen i Danmark: 

Kapitel 1: SUFOI's ledelse, skiftende målsætninger, visioner, kampen mod 
FUFOS, uenigheder i ledelsen, emneår, økonomisk udvikling, intern 
kommunikation og administration. 

Kapitel 2: Indsamling af observationsberetninger, alarmcentral, 
rapportcentral, alarmkæde, observationsøvelser, rapportskema, samarbejde 
med andre grupper, kurser for rapportoptagere, SUFOI's rapportgruppe, 
officielle samarbejdspartnere, observationsstatistik. 




Kapitel 3: De mest spændende ufo-sager og ufo-fotos igennem 25 år - og 
SUFOI's ofte overraskende undersøgelser af dem. 

Kapitel 4: UFO-Nyts udvikling, udgivelse af andre blade og bøger, SUFOI's 
kongresser, udstillinger, offentlige møder. 

Kapitel 5: Reklamekampagner, SUFOI's deltagelse i radio- og tv-programmer. 
Kapitel 6: Lokale ufo-grupper, årlige ufo-seminarer, SUFOI's samarbejde med 
udenlandske organisationer, deltagelse i internationale grupper og 
arrangementer, UFO Fondet af 1979. 

Kapitel 7: SUFOI's forskning og efterforskning, Projekt Ufodata, Projekt Padur, 
Projekt Port, SUFOI's detektor. 

Mere end 150 illustrationer - de fleste i farver. 
Omfattende indeks. 


Næste møde i SUFOI's 
lokalgruppe 
»Storkøbenhavn« 

Næste månedlige møde i lokalgruppen finder sted torsdag den 13. februar 
2003 i Vanløse Medborgerhus, Lindersvold, Jyllingevej 77, 2720 Vanløse 
klokken 19.00 med korncirkler på programmet: 

DANSKE KORNCIRKLER 

- en personlig beretning 

Aftenens indlæg leveres af Ole Henningsen, Søllested. Ole har registreret og 
undersøgt de 5 korncirkler, der har spøgt på Lolland siden 1995. Senere har 
Ole Henningsen som eksperiment og demonstration fremstillet to korncirkler, 
der har været anvendt i film og tv. 

På mødet vises, hvorledes korncirkler rent praktisk kan produceres, ligesom 
der omtales andre danske korncirkler og aftegninger, og hvorledes 
undersøgelser af disse foregår i dagens Danmark. 

Nærmere oplysninger om foredragene fås hos Susanne Skovlund på tlf. 48 18 
94 49. 

Tilmelding er ikke nødvendig. Dog opkræves der 25 kr. til dækning af 
lokalgruppens udgifter (porto, kaffe, te småkager m.v.). 

Vel mødt til alle. 



SUFOI's Plancheudstilling 

i Nakskov 


SUFOI har en plancheudstilling, som alle biblioteker kan få glæde 
af. 


Den 1. november 1997 fejrede Skandinavisk UFO Information (SUFOI) sit 40 
års jubilæum og udarbejdede en stor plancheudstilling. Udstillingen består af 
20 plancher i formatet 70 x 100 cm. 

På plancherne gives et lille indblik i de mange mystiske emner, som ofte 
sættes i forbindelse med ufoer, og som er „oppe i tiden" i biograffilm og i tv- 
serier som for eksempel »Strengt Fortroligt« (X-Files). 

Fiver planche omhandler et afsluttet emne, så plancherne skal ikke ophænges i 
en bestemt rækkefølge, ligesom man heller ikke nødvendigvis skal bruge alle 
plancher, hvis udstillingsområdet er for trangt. 

Udstillingen henvender sig til alle interesserede uden særlige „ufo¬ 
forkundskaber". Floldningen i udstillingen afspejler foreningens kritiske/seriøse 
holdning til ufoproblematikken - uden dog at være formynderisk. 

Da ufofænomenet endnu er uopklaret, ønsker SUFOI hverken at fremhæve 
eller afvise nogen bestemt teori om fænomenets art eller oprindelse. I stedet 
bestræber vi os på at bidrage til en saglig og konstruktiv debat samt 
identificere og afmystificere ufofænomener. Udstillingen er ét af resultaterne af 
dette arbejde. 

Frem til den 15. februar kan du i åbningstiden se SUFOI's plancheudstilling på 
Nakskov Bibliotek, Søvej, 4900 Nakskov. 























Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



